Hvernig er að vera mormóni?
Meðlimir Kirkju Jesú Krsits hinna Síðari daga heilögu eru eins og allir aðrir. Það gæti í raun komið ykkur á óvart hve venjulegir þeir geta verið! Í lífi þeirra er gleði og sorg og allt þar á milli. Síðari daga heilagir eru þekktir sem hamingjusamt og friðsamt fólk, sem merkir ekki að þeir hafi engar áskoranir. Sérhver í þessu lífi háir harða baráttu, en ef við reynum okkar besta að lifa eftir fagnaðarerindi Jesú Krists, getum við hlotið aukinn styrk og frið til að takast á við lífið.
Síðari daga heilagir reyna að hafa Jesú að miðpunkti lífs síns hvað lífshátt varðar. Trú þeirra á frelsarann og kenningar hans hefur áhrif á daglegar ákvarðanir hvað varðar talsmáta, klæðnað og breytni. Þeir reyna t.d. að vinna ekki á sunnudögum, svo þeir geti farið í kirkju, þjónað öðrum og varið tíma með fjölskyldu sinni. Trúfastir meðlimir kirkjunnar hvorki reykja, neyta áfengis, né stunda fjárhættuspil.
Kirkja Jesú Krists hinna Síðari daga heilögu býr að mörgum menningarhefðum sem taka mið af fjölskyldunni. Kirkjumeðlimir taka t.d. frá eitt kvöld í viku fyrir fjölskyldukvöld. Aðrir viðburðir í vikunni geta verið samkomur eins og hlaðborð og þjónustuverkefni og æskulýðsstarf fyrir unglinga. Margar hefða okkar eru almennar, eins og að heiðra hátíðisdaga með fjölskyldum okkar. Aðrar eru sérstakar, eins og að veita nýfæddu barni helga blessun í kirkju. Við biðjum og lesum ritningarnar saman sem fjölskyldur og á fyrsta sunnudegi hvers mánaðar föstum við saman í sólarhring.